ھابە

عەبدولوەھاب بەرغەش حوسێن ناسراو بە ھابە (ماوەی ژیان: ١٩٤٥ لە گەڕەکی پیریادی-شۆریجەی کەرکوک تاوەکوو ١٧ی ئابی ٢٠٠١) مەقامبێژ و گۆرانبیژی دیاری شاری کەرکووکە. ھابە زۆربەی مەقام و گۆرانییەکانی بەزمانی تورکمانی (قۆریات) بوون، بەڵام زۆربەی سەرچاوەکان ئاماژە بەوەدەکەن لەخێزانێکی کورد لەدایکبووە. لە شەستەکان دەستیکرد بە تۆمارکردنی بەرھەمەکانی لەڕێگای کاسێتەوە، لەساڵانی نەوەدەکان ناوبانگێکی باش لە عێڕاق و تورکیا پەیداکرد، ھابە خاوەن سەدان کاسێت و تۆماری دەنگییە. لەگەڵ چەندین ھونەرمەندی ھونەرمەند دانیشتن و کۆنسێرتی کردووە لەوانە مشکۆ، ناسری ڕەزازی، حەمە جەزا، مەرزیە فەریقی و کازم ساھر. لەساڵی ٢٠٠١، ھابە لە بانگێشتێکی ناسر ڕەزازی کۆنسێرتێک لە سلێمانی لەگەڵ ناسر و مەرزیە سازدەکەن، دواتر کە ڕژێمی بەعس بەوەدەزانن کۆنسێرتەکە بۆ پێشمەرگەبووە ئەوا لێپرسینەوە لەگەڵ ھابە دەکەن.

 سەرچاوەکان 

پۆل:لەدایکبووانی ١٩٤٥
پۆل:مردووانی ٢٠٠١
پۆل:گۆرانیبێژانی کورد